<prompt> Generate an article for the following headline: Mapurisa neVasori Vogara Vakadzipakatira Sezvo Kugunununa neHurumende yaVaMugabe Kwowedzera  <response>: Hurumende inonzi yati vanochengetedza mukati menyika vagare vakadzipakatira kana kuti high alert sezvo zvinhu munyika zvaita manyama amire nerongo. Vamwe vakuru mumapurisa vataura neStudio 7 vati zvinhu hazvina kugadzikana munyika nenyaya yekusamira zvakanka munyaya dzezvehupfumi asi vati vakagadzirira kuona kuti hakuna kuratidzira kuchaitika. Vanhu vakawanda kusanganisa vechidiki, mapato ezvematongerwo enyika, vana muzvinabhizimisi uye vemachechi vave kubuda pachena kuti havasi kufara nezviri kuitwa nehurumende yemutungamiri wenyika VaRobert Mugabe. Mapurisa anodzivirira mvongamupopoto akawanda ave kuendeswa kumadhorobha akawanda sezvo kuratidzira kwakatangira muHarare Nemusi weChishanu vesangano revechidiki richangoumbwa rinonzi veTajamuka iro rine vechidiki kubva kumasagano ezvematongerwo enyika akasiyana siyana, vadzidzi nevemamwe masangano rakendesa tsamba yenyunyuto kumahofisi eInternational Monetary Fund muHarare uko vanonzi vakasvika kwakazara vesangano revasori avo vakatanga kuvatevera. Tsamba yakasiiwa iyi yaikurudzira IMF kuti isadyidzane nehurumende yaVaMugabe yyavanotio iri kutyora kodzero dzevanhu nekuita zvehuwori. KuMasvingo mapurisa anonzi akaramba kupa mvumo kuvemachechi nevamwe, vemasangano akazvimirira nevezvematongerwo enyika vange vachida kuratidzira vachiti havasi kufara nehutongi hwaVaMugabe. Officer commanding Masvingo Superitendent Philip Ncube vaKAudza vanhu ava kuti havasi kuzotenderwa kuratiudzira pasi pemutemo wePublic Order and Security Act kana kuti POSA. Nemusi weChina vamwe vechidiki veTajamuka vakarohwa zvakaipisisa nemapurisa mushure mekuratidzira muHarare. Vamwe vairatidzira muAfrica Unity Square mavhjiki apera vakambosungwa ndokuendeswa kuChikurubi neHarare Remand asi vakazobuda nemusi weChishanu muhure mekunge vabhadhara mari yechibatiso. Vana muzvinabhizimisi vane chitsama vari kunzi vari kubvunzurudzwa nemapurisa kana vachinge vangotaura kuti nyika yaenda kumawere. Bato guru rinopikisa reMDC-T riri kuratidzirawo mumadhorobha akasiyana siyana. Mubato riri kutonga reZanu-PF maberekerawo pongwe sezvo paine kunetsana kwakanyanya kuti ndiyani achatora chigaro chaVaMugabe avo vave nemakore makumi mapfumbamwe nemaviri asi pasina kujeka kuti achatora chigaro chavo ndiyani kana vasiya basa. Nyanzvi munyaya dzezvematongerwo enyika Vajoy mabenge vanoshanda nesangano recrisis in zimbabwe coalition vajoy mabenge. No media source currently available 